melléklet a 268/2026. (VIII.26.) határozathoz

[bookmark: _Hlk66216709]AJÁNLATTÉTELI FELHÍVÁS

AJÁNLATKÉRŐ
Mór Városi Önkormányzat
8060 Mór, Szent István tér 6.

Kapcsolattartó: Pisch-Robits Kitti adminisztrációs ügyintéző
Tel.: 06-22/560-820
E-mail: robits@mor.hu

Tárgy:
Mór Zrínyi utcában közvilágítási hálózat bővítés kivitelezése

Feladat:
A Mór Zrínyi utcában közvilágítási hálózat bővítése az ajánlatkéréshez csatolt villamos kiviteli tervdokumentáció és árazatlan költségvetés szerinti munkákkal és műszaki tartalommal. Ajánlattevőnek az árazatlan költségvetést megfelelően ki kell töltenie, és a felolvasólappal együtt csatolnia kell az ajánlatába, cégszerűen aláírt formátumban. Az árazatlan költségvetést excel formátumban csatoljuk az egyszerűbb kitölthetőség érdekében. A felolvasólapon csak az összesített ajánlati összegnek kell szerepelnie, az árazott költségkiírás végösszegével egyezően.

Teljesítés határideje: 
A szerződéskötéstől számított 4 hónap. Ajánlatkérő előteljesítést elfogad.

Teljesítés helye: 	- Mór 307/ 1 hrsz. közterület,
	- Mór Zrínyi M. utca 307/2 hrsz. közút,
	- Mór Agyag utca 618 hrsz. közút

Szerződés meghatározása:
Vállalkozási szerződés

Az ajánlati ár kialakításával kapcsolatos elvárások:
· Az Ajánlattevőnek a jelen Ajánlattételi felhívás 1. számú mellékletét képező Ajánlattételi nyilatkozatot (felolvasólapot) és árazatlan költségvetést kell kitöltenie az adott információk figyelembevétele mellett.
· Az Ajánlattevőnek az ajánlati árat úgy kell meghatároznia, hogy az adott tevékenységgel kapcsolatos valamennyi költségét fedezze.
· Az Ajánlattevő az Ajánlatkérő által elfogadott ajánlati áron felül egyéb költség és díjigény elszámolására nem jogosult.
· Az ellenszolgáltatás összege tartalmazza a szerződésszerű teljesítés valamennyi felmerülő – közvetlen és közvetett – költségét.
· A megajánlott összegen felül Ajánlattevő semmilyen egyéb ellenszolgáltatásra nem tarthat igényt. Az ajánlati ár a szerződés teljes időbeli hatálya alatt érvényes, rögzített ár.
· Az ajánlatokat nettó + ÁFA = bruttó, HUF pénznemben kérjük megadni.

Az ellenszolgáltatással kapcsolatos kikötések, feltételek:
· Az Ajánlattételi felhívásban meghatározott feladat teljeskörű, szerződésszerű teljesítését követően, teljesítési igazolás birtokában állítható ki számla. A számla fizetési határideje a kiállításától számított 15 nap.
· Ajánlatkérő továbbá szerződést biztosító mellékkötelezettségként késedelmi kötbért is előír:
- Amennyiben Ajánlattevő a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Ajánlatkérő a 30 napot meghaladó késedelem esetén jogosult a szerződést azonnali hatállyal felmondani.
- Amennyiben Ajánlattevőnek kötbérfizetési kötelezettsége merül fel, Ajánlatkérő a kötbér összegével csökkentve fizeti ki Ajánlattevő aktuális/esedékes számláját. Kötbérfizetési kötelezettség esetén Ajánlattevő köteles külön nyilatkozatban is elismerni Ajánlatkérő követelését. Amennyiben Ajánlattevő a kötbérfizetési kötelezettségének elismerését jogszerűtlenül megtagadja, Ajánlatkérő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

Kizáró okok:
Az eljárásban nem lehet Ajánlattevő, illetve alvállalkozó olyan gazdasági szereplő, aki
a) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
b) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
c) tevékenységét felfüggesztette vagy akinek tevékenységét felfüggesztették;
d) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
e) az államháztartásról szóló 2011. évi CXCV. törvény 41. § (6) bekezdése szerint nem minősül átlátható szervezetnek, figyelemmel a törvény 1. § 4. pontjára.

Feltételek, melyek fennállása esetén az ajánlattevő vagy ajánlattevő és alvállalkozó(k) együttesen alkalmasak a szerződés teljesítésére (alkalmassági feltételek):
1. A műszaki-szakmai alkalmasság körében referenciaigazolással kell bemutatni:
-	Az ajánlattételi felhívás közzétételét megelőző kettő naptári évben legalább egy jelen felhívásban szerepeltetett főbb műszaki paramétereknek - úgymint földkábeles hálózat építés, acél lámpaoszlopok alkalmazása, korszerű LED lámpák alkalmazása – együttesen megfelelő és az ajánlatkéréshez csatolt kiviteli tervdokumentáció szerinti vagy nagyobb nagyságrendű közvilágítási hálózat bővítés kivitelezése.

2. A műszaki-szakmai alkalmasság körében nyilatkozni szükséges:
· Közvilágítás kivitelezés és mélyépítés szakipari munkák területén szerzett gyakorlat, a kivitelezési munkák elvégzéséhez szükséges szakképzett fizikai- és eszközállomány megléte.

3. A gazdasági-pénzügyi alkalmasság körében nyilatkozni szükséges:
· Ajánlattevőnek az ajánlattételi felhívás közzétételét megelőző kettő, mérlegfordulónappal lezárt üzleti évben az éves beszámoló szerinti adózott eredménye nem lehet negatív.
· Ajánlattevőnek az Ajánlattételi Felhívásban meghatározott feladatra vonatkozó felelősségbiztosítással kell rendelkeznie.
· Az ajánlattételi felhívás közzétételét megelőző kettő naptári évben nem volt bármelyik pénzforgalmi számláján 30 napot meghaladó időtartamú sorban állás fedezethiány, végrehajtás vagy azonnali beszedési megbízás (inkasszó) miatt.

Igazolási mód: Ajánlattevőnek ajánlatában nyilatkoznia kell arról, hogy vele szemben kizáró ok nem áll fenn, és megfelel az előírt műszaki-szakmai és gazdasági-pénzügyi alkalmassági feltételeknek, továbbá a műszaki-szakmai alkalmasság igazolásához megfelelő referenciaigazolás(oka)t kell csatolnia. Amennyiben ajánlattevő csak alvállalkozó(k) bevonásával felel meg az előírt alkalmassági követelményeknek, úgy erre vonatkozóan csatolnia kell az erről szóló nyilatkozatát az alvállalkozó(k) megjelölésével (név, székhely, adószám), továbbá az alvállalkozó(k) által igazolni kívánt alkalmassági feltétel(ek)nek való megfelelésről és a jelen felhívás szerinti kizáró okok hiányáról a bevonni kívánt alvállalkozó(k) által cégszerűen aláírt nyilatkozato(ka)t, továbbá - amennyiben releváns - az alvállalkozó(k) részére kiállított referenciaigazolás(oka)t.

Az ajánlat beérkezésének határideje:
Dátum: 2026. 09.10.
Időpont: 10:00.
Postai úton: Móri Polgármesteri Hivatal (8060 Mór, Szent István tér 6.)
Személyes benyújtás esetén helyszín: Móri Polgármesteri Hivatal Városfejlesztési és -üzemeltetési Iroda (8060 Mór, Szent István tér 6.)

Ajánlatok nyilvános bontásának időpontja, helyszíne:
Időpont: 2026. 09. 10. 10:05
Helyszín: Móri Polgármesteri Hivatal Városfejlesztési és -üzemeltetési Iroda
	(8060 Mór, Szent István tér 6.)

Az ajánlatok benyújtásának módja:
Ajánlattevőnek ajánlatát jelen dokumentum 1. számú mellékletét képező „Ajánlattételi nyilatkozat (felolvasólap)”, a 2. számú mellékletét képező „Nyilatkozat a kizáró okokról és az alkalmasságról”, és a 3. számú mellékletét képező Árazatlan költségvetés kitöltésével kell megtennie, és a kitöltött eredeti cégszerű aláírással ellátott dokumentumokat a szakmai alkalmasságot igazoló dokumentumokkal (referenciaigazolásokkal) együtt az ajánlattételi határidő lejártáig postai úton vagy személyesen zárt borítékban kell megküldeni/benyújtani a fent megadott címre, a borítékon feltüntetve: „Mór Zrínyi utcában közvilágítási hálózat bővítés kivitelezése - NEM BONTHATÓ FEL AZ AJÁNLATTÉTELI HATÁRIDŐ LEJÁRTA ELŐTT”. Szükség esetén – az alkalmassági feltételeknél részletezettek szerint – alvállalkozó(k) bevonásáról szóló eredeti cégszerű aláírással ellátott nyilatkozat és az alvállalkozó(k) eredeti cégszerű aláírással ellátott nyilatkozata(i), referenciaigazolása(i) is csatolandó(k).

Az ajánlat határidőben benyújtottnak tekintendő, amennyiben bármelyik benyújtási úton (személyesen, posta) a megadott határidőben megérkezik az ajánlatkérőhöz.

Az ajánlatok értékelése:
· Az Ajánlattételi Felhívásban előírt alkalmassági feltételeknek megfelelő és a legalacsonyabb összegű ellenszolgáltatást tartalmazó érvényes ajánlatot benyújtó ajánlattevő az eljárás nyertese.
· Az ajánlatok értékelése nem a nyilvános bontási eljárás során, hanem azt követően történik.

Ajánlat érvénytelenségének okai:
-	ajánlattevő nem a felhívásban leírtaknak megfelelően adja le az ajánlati árat, és/vagy hiányosan tölti ki a felolvasó lapot;
-	ajánlattevő nem csatolja az árazott költségvetést vagy a kizáró okokról, valamint az alkalmasságról szóló nyilatkozatot vagy a szükséges referenciaigazolást;
-	ajánlattevő nem az árazatlan költségvetésnek megfelelően árazza be a munkát, azaz módosít az árazatlan költségvetésen;
- 	egyéb módon nem felel meg a jelen felhívásban foglaltaknak;
-	ajánlat határidőn túli beérkezése.

Ajánlat részeként benyújtandó dokumentumok:
· Ajánlattételi nyilatkozat (felolvasólap) – 1. számú melléklet,
· Nyilatkozat a kizáró okokról és az alkalmasságról – 2. számú melléklet,
· Árazott költségvetés – 3. számú melléklet,
· Alkalmasság igazolására szolgáló dokumentumok (referenciaigazolások)
· Szükség esetén alvállalkozó bevonásáról szóló nyilatkozat és alvállalkozó alkalmassági nyilatkozata, referenciaigazolása

Egyéb információk:
Ajánlatkérő tájékoztatja az Ajánlattevőket, hogy jelen beszerzési eljárását nem a Közbeszerzésekről szóló 2015. évi CXLIII. törvény (Kbt.) szabályai szerint folytatja le.

Az ajánlat érvényességi ideje: az ajánlattételi határidő lejártától számított 60 nap.

Az eljárás nyelve: Az ajánlatot magyar nyelven kell benyújtani. Az ajánlat részét képező idegen nyelvű dokumentumokat magyar nyelvű fordítás becsatolásával kell az Ajánlattevőnek benyújtania. Az Ajánlatkérő hiteles fordítást nem vár el.

Alternatív ajánlat tétele nem lehetséges. Részajánlattétel nem lehetséges.

Az Ajánlatkérő hiánypótlásra egy alkalommal lehetőséget biztosít a formai hiányosságok (pl. hiányzó iratok, hiányos tartalmú iratok) és számítási hibák kiküszöbölése végett. Nem minősül formai hibának a felolvasó nem megfelelő vagy hiányos kitöltése vagy csatolásának elmaradása, továbbá az árazatlan költségvetés műszaki tartalmának megváltoztatása.

Az Ajánlatkérő felhívja az Ajánlattevők figyelmét, hogy nyilvános bontási eljárást tart a Móri Polgármesteri Hivatal Városfejlesztési és -üzemeltetési Irodán 2026. 09. 10-én 10.05-kor, az elkésett ajánlatot érvénytelenné nyilvánítja. Az Ajánlatkérőtől a benyújtott ajánlatok nem igényelhetők vissza. Az Ajánlatkérő a benyújtott ajánlatokat nem a nyilvános bontási eljárás keretében, hanem azt követően értékeli.

Az ajánlat elkészítésével és benyújtásával kapcsolatban felmerülő összes költséget, kockázatot az ajánlattevőnek kell viselnie. Az eljárás lefolytatásától vagy kimenetelétől függetlenül az Árajánlatkérő semmiféle módon nem tehető felelőssé vagy kötelessé ezekkel a költségekkel kapcsolatban. Ajánlattevő kizárólagos felelőssége, hogy az ajánlat a megadott határidőig beérkezzen.

Az Ajánlatkérő az ajánlatok értékelésének eredményről e-mailben értesíti az Ajánlattevőket.

A szerződéskötés pontos időpontjáról és körülményeiről az Ajánlatkérő a nyertes Ajánlattevőt értesíti.

Az Ajánlatkérő kiköti, hogy a döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlatkérést visszavonja. Az ajánlatételre való felkérés nem minősül konkrét szerződéskötési ajánlatnak. Ajánlatkérő a nyertes ajánlattevő értesítését követően is minden további jogkövetkezmény nélkül elállhat a szerződéskötéstől.

A nyertes ajánlattevő visszalépése esetén a következő legalacsonyabb összegű érvényes ajánlatot benyújtó szervezettel (személlyel) köt(het)i meg az Ajánlatkérő a szerződést.


	Az ajánlattételi határidő:

Dátum:2026. 09. 10.
Időpont: 10:00





	Mór Városi Önkormányzat
	jegyző

Melléklet: 
1. számú melléklet: Ajánlattételi nyilatkozat (felolvasólap)
2. számú melléklet: Nyilatkozat a kizáró okokról és az alkalmasságról
3. számú melléklet: Árazatlan költségvetés
4. számú melléklet: Kiviteli tervdokumentáció


1. számú melléklet

AJÁNLATTÉTELI NYILATKOZAT (FELOLVASÓ LAP)

Mór Zrínyi utcában közvilágítási hálózat bővítés kivitelezése

	Ajánlattevő neve:
	…………………………………….

	Ajánlattevő székhelye:
	……………………………………

	Ajánlattevő cégjegyzékszáma: 
	……………………………………

	Ajánlattevő belföldi adószáma:
	……………………………………

	Telefonszáma:
	……………………………………

	E-mail címe:
	……………………………………

	Kapcsolattartó neve:
	……………………………………



1. Ár szempont: 
	Megnevezés
	Nettó
	ÁFA (27 %)
	Bruttó

	Mór, Zrínyi utcában közvilágítási hálózat bővítés kivitelezési munkáinak elvégzése az ajánlatkéréshez csatolt kiviteli tervdokumentációban és árazatlan költségvetésben foglaltak szerint
ÖSSZESEN
(az árazott költségkiírásból átmásolandó)
	……………. Ft
	…………… Ft
	………… Ft



Ajánlatom az ajánlattételi határidő lejártától számított 60 napig érvényes.

Az ajánlatkérésben leírt feladatok teljesítéséhez szükséges szaktudással és jogosultságokkal rendelkezünk (vagy alvállalkozónk rendelkezik), az ajánlatkérésben megjelenített kötelezettségeket, feltételeket elfogadjuk.

…………………………………………, 2026. …………………… hó ………… nap



	
	P.H

…………………………………………….
ajánlattevő cégszerű aláírása


2. számú melléklet

NYILATKOZAT A KIZÁRÓ OKOKRÓL ÉS AZ ALKALMASSÁGRÓL


Alulírott …………………………………………………………… [név], mint a(z) ……………………………………………………………………………. [cégnév, székhely] ajánlattevő cégjegyzésre/kötelezettségvállalásra jogosult képviselője a „Mór Zrínyi utcában közvilágítási hálózat bővítés kivitelezése” tárgyú Ajánlatkérés során ezennel felelősségem tudatában

n y i l a t k o z o m,

hogy

· Társaságunkkal szemben az Ajánlattételi felhívásban előírt kizáró okok nem állnak fenn,
· Társaságunk a 2011. évi CXCVI. tv. 3. § (1) bek. 1. pontja szerint átlátható szervezet, és
· Társaságunk 
· önállóan1
· alvállalkozó(k) bevonásával [footnoteRef:1] [1:  megfelelőt kérjük X-el jelölni] 

megfelel az Ajánlattételi felhívásban előírt műszaki-szakmai és gazdasági-pénzügyi alkalmassági feltételeknek.

Kelt: ……………………………………..



	……………………………………………
cégszerű aláírás





VÁLLALKOZÁSI SZERZŐDÉS

mely létrejött egyrészről 
Mór Városi Önkormányzat (székhely: 8060 Mór, Szent István tér 6. képviseli: Fenyves Péter polgármester, adószám: 15727220-2-07), mint megrendelő (továbbiakban: Megrendelő), 

másrészről
……………………... (székhely: ……………………..., képviseli ……………….. ügyvezető, adószám: ……………………) mint vállalkozó (továbbiakban: Vállalkozó), 

együttesen: szerződő felek között az alulírott helyen és időben az alábbi feltételekkel:

Tárgy:
Mór Zrínyi utcában közvilágítási hálózat bővítés kivitelezése

Feladat:
A Mór Zrínyi utcában közvilágítási hálózat bővítése az ajánlatkéréshez csatolt villamos kiviteli tervdokumentáció és árazatlan költségvetés szerinti munkákkal és műszaki tartalommal.

2./ A vállalkozói díj:
…………….. Ft + ÁFA, azaz bruttó ………….. Ft, a díj a szerződés elválaszthatatlan részét képező, Vállalkozó által benyújtott árajánlat alapján került megállapításra. A vállalkozói díj átalánydíj.
Vállalkozó vállalja, hogy az általa megadott és a Megrendelő által elfogadott egységáron, I. osztályú minőségben munkát végez.

3./ A szerződésben szereplő munkák elvégzésének határideje:
A szerződéskötéstől számított 4 hónap. Megrendelő előteljesítésre lehetőséget biztosít.

4./ Pénzügyi elszámolás:
A Vállalkozó a hatályos jogszabályok figyelembevételével – a mindenkori ÁFA előírásoknak megfelelően és a Megrendelő teljesítésigazolását követően számlát állít ki, melyet megküld a Megrendelőnek.
A vállalkozói díj teljes összegéről a kiállított számlát úgy kell összeállítani, hogy a jogszabályoknak és a szerződésnek megfelelő elszámolás ellenőrizhető legyen.
A számla összegének átutalását a szakmai teljesítés igazolás kiállítása után, a számla kiállításától számított 15 napon belül átutalással teljesíti a Megrendelő, a Vállalkozó ………………… számú bankszámlájára. 

5./ Kötbérek:
Megrendelő szerződést biztosító mellékkötelezettségként késedelmi kötbért is előír:
- Amennyiben Vállalkozó a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Megrendelő a 30 napot meghaladó késedelem esetén jogosult a szerződést azonnali hatállyal felmondani.
- Amennyiben Vállalkozónak kötbérfizetési kötelezettsége merül fel, Megrendelő a kötbér összegével csökkentve fizeti ki Vállalkozó aktuális/esedékes számláját. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

6./ A Megrendelő kötelezettségei különösen:
- a munkaterület munkavégzésre alkalmas állapotban a Vállalkozó rendelkezésére bocsátása

7./ A Megrendelő jogosultságai különösen:
- a kivitelezés időszakos ellenőrzése

8./ A Vállalkozó kötelezettségei különösen:
- a tevékenysége során, munkaterületén belül a biztonsági, munkavédelmi és tűzrendészeti előírások betartása
- a munka elvégzése során az alvállalkozó tevékenységéért a Vállalkozó úgy felel, mintha a munkát maga végezte volna
-a kivitelezés során a munkaterületen keletkezett hulladékok elszállítása, szükség esetén ártalmatlanítása

9./ A munka átvételének szabályai:
A szerződő felek rögzítik, hogy a Megrendelő megtagadhatja az elvégzett munka átvételét annak olyan jelentős hibái, hiánya miatt, amelyek kijavításával, pótlásával járó munkák akadályozzák a rendeltetésszerű használatot. Az átvétel megtagadása esetén a Megrendelő a kijavításig, pótlásig visszatarthatja a Vállalkozónak járó díjat.

10./ Egyéb megállapodások:
A szerződő felek megállapodnak abban, hogy a szerződés teljesítésével kapcsolatban ellenőrzésre jogosult a Megrendelő részéről:
Pisch-Robits Kitti, címe: Mór, Szent István tér 6. telefon: 22/560-820
Hajnal Tibor, címe: Mór, Szent István tér 6. telefon: 22/560-861

A Vállalkozó részéről:
……………, …..........., ……………………. telefon: …………………………

11./ Vállalkozó a jelen szerződés aláírásával nyilatkozik arról, hogy 2011. évi CXCVI. törvény 3. § (1) bekezdés 1. a-c) pontokban meghatározott átlátható szervezetnek minősül. Vállalkozó ezen nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes szerződést a Megrendelő felmondja vagy – ha a szerződés teljesítésére még nem került sor – a szerződéstől eláll.

12./ Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.
Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

13./ Jelen szerződésben nem szabályozott kérdések tekintetében a Polgári Törvénykönyv rendelkezései alkalmazandók. Szerződő felek a jelen szerződésből származó esetleges vitás kérdéseket elsősorban békés úton kívánják rendezni, az esetleges jogviták esetében alávetik magukat a Polgári Perrendtartás szerint illetékes és hatáskörrel rendelkező bíróságnak.

14./ A szerződő felek a jelen szerződés elolvasták, értelmezték, megértették és mint akaratukkal mindenben megegyezőt helybenhagyólag aláírták.


    Mór, 2026. ……… …					……., 2026. ……… … 



	………………………………..	          	          …….……………………..
	Mór Városi Önkormányzat,                                          ………………….,
   mint Megrendelő képviseletében: 	                               mint Vállalkozó képviseletében:
	Fenyves Péter polgármester                                        ………….. ügyvezető



  Mór, 2026. ……… … 					Mór, 2026. ……….. … 

     Jogi ellenjegyző:						Pénzügyi ellenjegyző:



    ………………………………				…………………………..
	Dr. Taba Nikoletta					       Joó-Hossó Anita
	         jegyző	                 			    	    pénzügyi irodavezető

